**Химия-технологиялық өндірістердің қауіпсіздік негіздері**

**13 дәріс. Завод ішіндегі транспорт қауіпсіздігінің эксплуатациясы және тасымалдау құралдары.**

***Дәріс мақсаты****:* Завод ішіндегі транспорт қауіпсіздігінің эксплуатациясы және тасымалдау құралдары туралы түсіндіру.

***Кілт сөздер:*** тасымалдау құралдары, жылжымалы құрам, өнеркәсіп көлігі.

***Көлік қатынасы****-*бұл жылжымалы құрамның қозғалысына негізделіп, құрылғылармен жабдықталған, әрі жүктер мен жолаушыларды тасымалдауға арналған автомобильдік жолдар, теміржолдар мен өзен-су жолдары, әуе, құбыржолдар, монорельсті және арқан жолдар, арнайы магистральдар.

*Тасымалдау құралдары*-бұл жылжымалы құрам, құбыржолдар, контейнерлер, поддондар, бірреттік немесе көпайналымды ыдыстар.

*Жылжымалы құрам*-бұл локомотивтер, вагондар, самолеттер, вертолеттер, дирижабльдер, автомобильдер, тіркемелер, көлік таркторлары, тасымалдау капсулалары.

Техникалық құралдар мен механизмдер – бұл тиеп-түсіру машиналары, конвейерлер, бункерлер және т.б.

Басқару және байланыс құралдары  – бұл ақпаратты жинау, сақтау, өңдеу және жіберуді қамтамасыз ететін құрылғылар кешені.

Барлық көлік түрінің жайластырымы-теміржол станциялары, вокзалдар, аэропорттар, тұрақтар, қоймалар, гараждар, жөндеу шеберханалары мен зауыттар, тиеп-түсіру пункттері, техникалық қызмет көрсету станциялары.

Тасымалдау көлемі– тасымалдауға жоспарланған немесе тасымалданып қойған жүктің тоннасының саны.

Жүк айналымы – бұл тасымалдауды жоспарлау мен орындауға кеткен тасымалдау жұмысының көрсеткіші.

Жолаушылар айналымы – бұл жолаушыларды тасымалдауда орындалған немесе жоспарланған тасымалдау жұмысы, ол жолаушылардың санын олардың орташа жолына көбейткенге сәйкес келеді.

БКЖ қазіргі кезде үлкен дамушы ішкі жүйелердің жиынтығын құрайды, жәнеде олардың өзара әрекеті мүмкіндік береді:

 –халықшаруашылығын тасымалдаумен қаматамасыз ету сенімділігі мен үздіксіздігін қамтамасыз ету;

 – жүк пен жолаушылар тасымалын рационалды үлестіру нәтижесінде көлік шығындарын қысқарту;

–жеке жүйелердің басқару, жөндеу, жобалау мен құрылысқа көңіл бөліп, қызмет көрсететін персоналдар санын азайту және т.б.

Көлік жүйесі

Өнеркәсіп көлігі

Өнеркәсіп көлігі

Қала көлігі

Теміржол көлігі

Автомобиль көлігі

Әуе

көлігі

Теңіз

көлігі

Құбыр-жол көлігі

Өзен-су көлігі

1 сурет. Көлік жүйесінің сызбасы

**2**. Көлік жүйесінің бірыңғайлылығын анықтайтын факторлар.

1. Көліктің дамуына бағытталған капитал салымдары;
2. Өнеркәсіп пен ауылшаруашылық салаларын орналастыру;
3. Еліміздің территориясында көліктің жеке түрлерінің орналасу тығыздығы;
4. Салааралық және аумақаралық байланыстардың дамуы;
5. Саланың базалық жағдайы;
6. Сыртқы сауданың дамуы;
7. Жоғары білікті мамандармен қамтамасыз ету;
8. Қалалар, курорттар мен әкімшілік орталықтардың орналасуы;
9. Экологиялық;
10. Өндіріс күшінің даму деңгейі;
11. Табиғи- географиялық орта;
12. Ғылыми-техникалық орта.

Көлік жүйесінің дамуына тікелей әсер ететін факторлар осылар. Енді соларға түсініктеме беріп өтелік.

Көлік дамуына бағытталған капитал салымы. Шынында да, капитал салымы көлік дамуында ғана емес, басқа да салаларда маңызды рөл атқарады. Қазіргі кезде Қазақстан автопарктері өзін өндіріс құралдарымен толықтай қамтамасыз ете алмайды, сондықтан да салымның орны ерекше.